На основу члана 123. тачка 3. Устава Републике Србије, а у вези са Законом о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије („Службени гласник РС - Међународни уговори”, број 15/21) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14, 44/14 и 30/18 - др. закон),

Влада доноси

УРЕДБУ

О ИЗМЕНАМА И ДОПУНИ УРЕДБЕ О УТВРЂИВАЊУ ИНВЕСТИЦИОНОГ ПРОГРАМА „ОПОРАВАК И РАЗВОЈˮ

Члан 1.

У Уредби о утврђивању Инвестиционог програма „Опоравак и развојˮ („Службени гласник РС”, број 41/22), у Инвестиционом програму „Опоравак и развојˮ, у глави V. НАЧИН РЕАЛИЗАЦИЈЕ ПРОГРАМА, у ставу 6. речи: „2022. године” замењују се речима: „2023. године”.

У глави VI. ПРАЋЕЊЕ РЕАЛИЗАЦИЈЕ ПРОГРАМА, у ставу 3. речи: „2023. године” замењују се речима: „2024. године”.

После става 4. додаје се нови став 5, који гласи:

„Министарство ће наведене кварталне извештаје прослеђивати Министарству финансија - Управи за јавни дуг.”

Досадашњи ст. 5. и 6. постају ст. 6. и 7.

Члан 2.

Ова уредба ступа на снагу даном објављивања у „Службеном гласнику Републике Србијеˮ.

05 Број: 110-5156/2022-1

У Београду, 30. јуна 2022. године

В Л А Д А

ПРЕДСЕДНИК

Ана Брнабић, с.р.